32. ΑΠΟΦΑΣΗ ΥΠΟΥΡΓΩΝ   ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ   Αριθ. Π4γ/Φ.225/οικ.2866  της 14 Ιουν./18 Ιουλ. 1995 (ΦΕΚ Β΄ 629) Τροποποίηση και επέκταση της αριθ. Γ4α/Φ.225/ 161/89 (ΦΕΚ 108/89/τ.Β΄) Κ.Υ. απόφασης «Περί οικονομικής ενίσχυσης Ατόμων με Ειδικές Ανάγκες». Έχοντας υπόψη: 1.Τις διατάξεις των άρθρ. 1 και 2 του Ν.Δ. 162/73 «περί μέτρων προστασίας υπερηλίκων και χρονίως πασχόντων ατόμων». 2.Τον Α.Ν. 421/47 «περί διαθέσεως εσόδων τινών υπέρ της Κοινωνικής Πρόνοιας». 3.Τον Ν.Δ. 321/69 (ΦΕΚ 205/69 τ. Α΄) περί κώδικος Δημοσίου Λογιστικού όπως τροποποιήθηκε και συμπληρώθηκε μεταγενέστερα. 4.Τις διατάξεις του άρθρ. 29α του Νόμ. 1558/85, όπως τροποποιήθηκε με τις διατάξεις του άρθρ. 27 του Νόμ. 2081/92 (ΦΕΚ 154/92 τ. Α΄) με τις οποίες προβλέπεται έλεγχος των δαπανών που προκαλούν οι κανονιστικές διοικητικές πράξεις.   35.Β.β.29-32 Άτομα με ειδικές ανάγκες - Υπερήλικες - Χρόνια Πάσχοντες    5.Την Γ4α/Φ.225/161/3.2.89 (ΦΕΚ Β/108/89) ΚΥΑ Ενοποίηση Προγραμμάτων οικονομικής ενίσχυσης ΑΜΕΑ. 6.Την ΔΥ3α/370/14.7.94 (ΦΕΚ Β/550/94) απόφαση Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων «περί αναθέσεως αρμοδιοτήτων στον Υφυπουργό Υγείας, Πρόνοιας και Κοινωνικών Ασφαλίσεων Εμμανουήλ Σκουλάκη». 7.Η δαπάνη που θα προκύψει από την παρούσα τροποποίηση επέκταση της ανωτέρω (6) σχετικής Κ.Υ. απόφασής μας, για το χρονικό διάστημα από1 Ιουλ. 1995 έως 31.12.95, για μεν τους Νεφροπαθείς ανέρχεται στο ποσό των 30.600.000 δραχμ. για δε τα ινσουλινοεξαρτώμενα άτομα στο ποσό των 76.500.000 δραχμ., και θα καλυφθούν από τις πιστώσεις του τακτικού Προϋπολογισμού του Υπουργείου μας στο Φ. 220 ΚΑΕ. 2726 (βαριάς αναπηρίας), αποφασίζουμε: Άρθρ.1.-Εντάσσουμε στο ενιαίο Πρόγραμμα οικονομικής ενίσχυσης Ατόμων με Ειδικές Ανάγκες (ενοποιημένο πρόγραμμα βαριάς αναπηρίας), το οποίο εφαρμόζεται δυνάμει των διατάξεων της αριθ. Γ4α/Φ.225/161/3.2.89 (ΦΕΚ 108/89 τ. Β΄) (ανωτ. αριθ. 23α) τους ανασφάλιστους ή έμμεσα ασφαλισμένους νεφροπαθείς που βρίσκονται στο τελευταίο στάδιο νεφρικής ανεπάρκειας, και υποβάλλονται σε διαδικασία αιμοκάθαρσης δια τεχνητού νεφρού ή σε περιτοναϊκή κάθαρση, ανεξαρτήτως του διατροφικού επιδόματος. Προϋποθέσεις χορήγησης οικονομικής ενίσχυσης Άρθρ.2.-(Αντικαθίσταται το εδάφ. 2 της παρ. β΄ άρθρ. 2 της απόφ. Γ4α/Φ.225/161/89 (ΦΕΚ Β΄108), ανωτ. αριθ. 23α). Απαιτούμενα δικαιολογητικά Άρθρ.3.-Έκδοση απόφασης  αναγνώρισης και έγκρισης χορήγησης οικονομικής ενίσχυσης σε νεφροπαθείς τελικού σταδίου και ινσουλινοεξαρτημένων ατόμων. Καθορίζουμε τη διαδικασία για την έκδοση αναγνωριστικής απόφασης και την έγκριση χορήγησης οικονομικής ενίσχυσης των νεφροπαθών τελικού σταδίου και τροποποιούμε την ίδια διαδικασία οικονομικής ενίσχυσης των ινσουλινοεξαρτημένων ατόμων (ανασφάλιστων ή έμμεσα ασφαλισμένων) τα οποία δεν καλύπτονται πλήρως στην προμήθεια ιατροφαρμακευτικού υλικού και αντιδραστηρίων απαραιτήτων για την αντιμετώπιση της παθήσεώς των. Για την έκδοση της αναγνωριστικής απόφασης καταβολής της οικονομικής ενίσχυσης των. 1.νεφροπαθών (ανασφάλιστων ή έμμεσα ασφαλισμένων) ανεξαρτήτως ηλικίας, που βρίσκονται στο τελευταίο στάδιο νεφρικής ανεπάρκειας και υποβάλλονται σε διαδικασία αιμοκάθαρσης δια τεχνικού νεφρού ή σε περιτοναϊκή πλύση και 2.ινσουλινοεξαρτωμένων ατόμων (ανασφάλιστων ή έμμεσα ασφαλισμένων), πρέπει να προσκομισθούν στις αρμόδιες Διευθύνσεις Υγείας, Πρόνοιας της Νομαρχίας  του τόπου   κατοικίας του ενδιαφερομένου, όλα τα προβλεπόμενα από το άρθρ. 5 της αριθ. Γ4α/Φ.225/161/89 Κοινής Υπουργικής Απόφασής μας δικαιολογητικά πλην της γνωμάτευσης της Α/θμιας Υγειονομικής Επιτροπής, που προβλέπουν οι διατάξεις του εδαφ. γ΄, της παρ. 1 του ανωτέρω άρθρου, αντ΄αυτής, (της γνωμάτευσης) υποβάλλεται για μεν τους νεφροπαθείς «γνωμάτευση Νεφρολόγου γιατρού από Μονάδα Αιμοκάθαρσης Κρατικού Νοσοκομείου ΙΚΑ όπου θα βεβαιώνεται ότι το Πρόσωπο που εξετάσθηκε πάσχει από νεφρική ανεπάρκεια τελικού σταδίου και υποβάλλεται σε αιμοκάθαρση δια τεχνητού νεφρού ή σε περιτοναϊκή κάθαρση, για δε τα ινσουλινοεξαρτώμενα άτομα ανεξαρτήτως ηλικίας «γνωμάτευση διαβητολογικού Κέντρου ή Ειδικού Διαβητολογικού Ιατρείου Κρατικού Νοσοκομείου». Και στις δύο περιπτώσεις, η γνωμάτευση θα πρέπει να είναι θεωρημένη για το γνήσιο της υπογραφής του γιατρού από το Διοικητικό Διευθυντή της Νοσηλευτικής Μονάδας. Άρθρ.4.-1.Κατά τα λοιπά έχουν ανάλογη εφαρμογή οι διατάξεις των άρθρ. 3, 6, 7, 8, 9, της ΚΥΑ Γ4α/Φ.225/161/3.2.89 (ΦΕΚ 108/89 τ. Β΄). 2.Οι λεπτομέρειες εφαρμογής της απόφασης αυτής θα καθορισθούν με εγκύκλιο του Υπουργείου Υγείας, Πρόνοιας και Κοινωνικών Ασφαλίσεων.    